CELEX: 32012D0650
Language: lt
Date: 1350432000000
Title: 2012/650/ES: 2012 m. spalio 17 d. Komisijos įgyvendinimo sprendimas, kuriuo dėl Kiurasao ir Sint Marteno įtraukimo į trečiųjų šalių ir teritorijų, iš kurių leidžiama importuoti tam tikrus žmonėms vartoti skirtus žuvininkystės produktus, sąrašą ir Nyderlandų Antilų išbraukimo iš to sąrašo iš dalies keičiamas Sprendimo 2006/766/EB II priedas (pranešta dokumentu Nr. C(2012) 7147)  Tekstas svarbus EEE

19.10.2012   
            
            
               LT
            
            
               Europos Sąjungos oficialusis leidinys
            
            
               L 288/13
            
         KOMISIJOS ĮGYVENDINIMO SPRENDIMAS
   2012 m. spalio 17 d.
   kuriuo dėl Kiurasao ir Sint Marteno įtraukimo į trečiųjų šalių ir teritorijų, iš kurių leidžiama importuoti tam tikrus žmonėms vartoti skirtus žuvininkystės produktus, sąrašą ir Nyderlandų Antilų išbraukimo iš to sąrašo iš dalies keičiamas Sprendimo 2006/766/EB II priedas
   (pranešta dokumentu Nr. C(2012) 7147)
   (Tekstas svarbus EEE)
   (2012/650/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (1), ypač į jo 11 straipsnio 1 dalį,
   kadangi:
   
               (1)
            
            
               Reglamente (EB) Nr. 854/2004 nustatytos specialios gyvūninių produktų oficialios kontrolės organizavimo taisyklės. Visų pirma, jame nustatyta, kad gyvūninius produktus galima importuoti tik iš tų trečiųjų šalių ar jų teritorijų, kurios įtrauktos į pagal tą reglamentą sudarytą ir atnaujinamą sąrašą;
            
         
               (2)
            
            
               Reglamente (EB) Nr. 854/2004 taip pat nustatyta, kad sudarant ir atnaujinant tokius sąrašus, turi būti atsižvelgiama į Sąjungos kontrolę trečiosiose šalyse ir trečiųjų šalių kompetentingų institucijų garantijas, užtikrinančias, kad būtų laikomasi Sąjungos pašarus ir maistą reglamentuojančių teisės aktų ir gyvūnų sveikatos taisyklių arba kad būtų priimtos juos atitinkančios nuostatos, kaip nustatyta 2004 m. balandžio 29 d. Europos Parlamento ir Tarybos reglamente (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2);
            
         
               (3)
            
            
               2006 m. lapkričio 6 d. Komisijos sprendime 2006/766/EB, nustatančiame trečiųjų šalių ir teritorijų, iš kurių leidžiama importuoti dvigeldžius moliuskus, dygiaodžius, gaubtagyvius, jūrų pilvakojus ir žuvininkystės produktus, sąrašus (3), išvardytos tos trečiosios šalys, kurios atitinka Reglamente (EB) Nr. 854/2004 nurodytus kriterijus ir dėl to gali užtikrinti, kad šie produktai atitiktų Sąjungos teisės aktuose nustatytus sanitarinius reikalavimus vartotojų sveikatai apsaugoti, bei atitinkamai juos eksportuoti į Sąjungą. Visų pirma, to sprendimo II priede nustatytas trečiųjų šalių ir teritorijų, iš kurių leidžiama į Sąjungą importuoti žmonėms vartoti skirtus žuvininkystės produktus, išskyrus gyvus, atšaldytus, sušaldytus ar apdorotus dvigeldžius moliuskus, dygiaodžius, gaubtagyvius ir jūrų pilvakojus, sąrašas;
            
         
               (4)
            
            
               šiuo metu autonominė šalis Nyderlandų Antilai yra įtraukta į Sprendimo 2006/766/EB II priedo sąrašą kaip trečioji šalis, iš kurios leidžiama importuoti žmonėms vartoti skirtus žuvininkystės produktus;
            
         
               (5)
            
            
               po vidinės Nyderlandų Karalystės reformos nuo 2010 m. spalio 10 d. Nyderlandų Antilai nebeegzistuoja kaip autonominė šios karalystės šalis. Tą pačią dieną Kiurasao ir Sint Martenas įgijo autonominių šalių statusą Nyderlandų Karalystėje, o Boneras, Sint Eustatijus ir Saba tapo specialiosiomis Nyderlandų Karalystės europinės dalies savivaldybėmis. Todėl tikslinga išbraukti Nyderlandų Antilų įrašą iš Sprendimo 2006/766/EB II priede pateikto sąrašo;
            
         
               (6)
            
            
               kompetentingos Kiurasao ir Sint Marteno valdžios institucijos Komisijai pateikė reikiamą informaciją, jog įrodytų, kad šiose autonominėse šalyse įdiegta sanitarinės kontrolės sistema pakankamai užtikrina, kad būtų laikomasi Sąjungos reikalavimų. Iš kompetentingų Kiurasao ir Sint Marteno valdžios institucijų pateiktos informacijos taip pat matyti, kad šios valdžios institucijos turi tokius pačius teisinius įgaliojimus atlikti kontrolę kaip ir buvusi kompetentinga Nyderlandų Antilų valdžios institucija, o maisto ūkio subjektus saisto tos pačios prievolės, kaip ir laikotarpiu, kuomet egzistavo Nyderlandų Antilai. Be to, remiantis šia informacija, oficiali sanitarinė kontrolė šiose autonominėse šalyse toliau atliekama tuo pačiu lygiu kaip ir laikotarpiu, kuomet egzistavo Nyderlandų Antilai;
            
         
               (7)
            
            
               todėl tikslinga Kiurasao ir Sint Marteną įtraukti į Sprendimo 2006/766/EB II priede pateiktą sąrašą;
            
         
               (8)
            
            
               todėl Sprendimas 2006/766/EB turėtų būti atitinkamai iš dalies pakeistas;
            
         
               (9)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/766/EB II priedas iš dalies keičiamas taip:
   
               1)
            
            
               Nyderlandų Antilų įrašas yra išbraukiamas;
            
         
               2)
            
            
               tarp Žaliojo Kyšulio ir Alžyro įrašų įterpiamas Kiurasao įrašas:
               
                           „CW
                        
                        
                           KIURASAO“
                        
                        
                            
                        
                     
         
               3)
            
            
               tarp Salvadoro ir Togo įrašų įterpiamas Sint Marteno įrašas:
               
                           „SX
                        
                        
                           SINT MARTENAS“
                        
                        
                            
                        
                     
         2 straipsnis
   Šis sprendimas skirtas valstybėms narėms.
   
      Priimta Briuselyje 2012 m. spalio 17 d.
      
         
            Komisijos vardu
         
         Maroš ŠEFČOVIČ
         
            Pirmininko pavaduotojas
         
      
   
   
      (1)  OL L 139, 2004 4 30, p. 206.
   
      (2)  OL L 165, 2004 4 30, p. 1.
   
      (3)  OL L 320, 2006 11 18, p. 53.